На основу члана 44. Закона о култури („Службени гласник Републике Србије“, број 72/09, 13/16, 30/16 и 6/20), члана 37. Статута Града Ниша („Службени лист Града Ниша“, број 88/08, 143/16 и 19/20) и члана 15. став 2. Одлуке о оснивању Установе Нишки културни центар („Службени лист Града Ниша“, број 2/2011 - пречишћен текст, 115/16 и 99/20),

 Скупштина Града Ниша, на седници одржаној \_\_\_\_\_\_\_\_\_\_ 2021. године

донела је

**Р Е Ш Е Њ Е**

**I ДАЈЕ СЕ САГЛАСНОСТ** на Одлуку о изменама и допунама Статута Установе Нишки културни центар, број 173/1, коју је донео Управни одбор Установе на седници одржаној 01.03.2021. године.

**II** Решење доставити Установи Нишки културни центар и Градској управи за друштвене делатности.

Број:

У Нишу,

**СКУПШТИНА ГРАДА НИША**

 Председник

 Бобан Џунић

***О б р а з л о ж е њ е***

 Скупштина Града Ниша је на седници одржаној 2.11.2020. године донела Одлуку о изменама и допунама Одлуке о оснивању Установе Нишки културни центар („Службени лист Града Ниша“, број 99/20).

 Ради усклађивања Статута Установе Нишки културни центар са Законом о култури („Сл.гласник РС“, број 72/09, 13/16, 30/16 и 6/20) и наведеном одлуком Скупштине Града, Управни одбор Установе Нишки културни центар је на седници одржаној 01.03.2021. године донео Одлуку о изменама и допунама Статута Установе Нишки културни центар, број 173/1.

Одлуком се мења услов за избор директора Установе у погледу радног искуства, те се прописује да је за кандидата за избор директора потребно најмање пет година радног искуства у култури, уместо досадашњег петогодишњег радног искуства у струци. Обавезује се управни одбор да се придржава закона којим се уређује управни поступак приликом поступања са пријавама по расписаном јавном конкурсу за избор директора. Такође, прописује се да исто лице не може бити два пута именовано за вршиоца дужности директора, као и да управа надлежна за послове културе закључује са Установом годишњи уговор о финансирању делатности Установе.

За реализацију овог акта није потребно додатно ангажовање финансијских средстава из буџета Града Ниша.

 Имајући у виду да је Одлука о изменама и допунама Статута Установе Нишки културни центар, број 173/1 од 01.03.2021. године донета у складу са законом, општим актима Града и циљевима оснивања Установе, Градска управа за друштвене делатности је израдила нацрт решења као у диспозитиву.

**Градска управа за друштвене делатности**

вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Катарина Митровски